यह बेहद अफसोसजनक है कि हमारे देश के विश्‍वविद्यालय और कॉलेज पढ़ाई से ज्‍यादा नेतागिरी और राजनीति में सक्रिय हो रहे हैं। इस स्थिति में तो भारत में कभी भी ऑक्‍सफोर्ड या एमआईटी जैसे संस्‍थान खड़े नहीं हो पाएंगे, क्‍योंकि वहां तो लोग पढ़ने जाते हैं और हमारे यहां नेता बनने के लिए। देश में कई ऐसे विश्‍वविद्यालय हैं, जो पूरे साल किसी न किसी मामले पर सुर्खियों में बने रहे हैं। कभी राजनीतिक नियुक्तियों की वजह से तो कभी बयानबाजी या फिर छात्रसंघ के नाम पर।